Diari Oficial de la Generalitat Valenciana


Sumari del DOGV 6628, del 11-10-2011 (2011/9874)

Notificació de la sentència dictada en el divorci contenciós número 1277/2010.
------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9874


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el divorci contenciós número 1277/2010. [2011/9874]  
Divorci contenciós 001277/2010-C1  
De: Sahra Merad Box.  
Procuradora: Isabel Martínez Navarro.  
Contra: Daniel Calero Olmos.  
Procurador/a: -  
En aquest procediment de divorci contenciós seguit a instàncies de Sahra Merad Box contra Daniel Calero Olmos s'ha dictat la sentència, que, literalment, és com segueix:  
«El jutge en pràctiques del Jutjat de Primera Instància número 10 d'Alacant, Javier Vara Pardo sota la tutela de la magistrada Susana Martínez González, he vist aquestes actuacions de judici verbal número 1277/2010 entre parts, d'una, com a demandant Sahra Merad Box, representada per la procuradora Isabel Martínez Navarro i assistida pel lletrat Luis Salas Arqueros i d'una altra, com a demandat Daniel Calero Olmos, declarat en rebel·lia, sobre divorci contenciós, amb la intervenció del Ministeri Fiscal.  
  
Dispositiva  
Estime la demanda, i declare la dissolució per divorci del matrimoni contret en data 22 de novembre de 1987, entre les parts, Sahra Merad Box i Daniel Calero Olmos amb els efectes legals inherents a aquesta declaració, i ordene els següents:  
  
1. Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
2. Els fills menors del matrimoni, D. C. M. i Y. C. M., sotmesos a la pàtria potestat d'ambdós, quedaran sota la guarda i custòdia de la mare, i cada progenitor ha de mantindre informat al contrari sobre l'evolució escolar, social i sanitària dels fills, sempre que el progenitor no la puga obtindre per sí mateix, i els professionals que s'ocupen dels menors estaran obligats a subministrar, tant al pare com a la mare, qualsevol informació que els sol·liciten sobre els seu fill, per ser ambdós titulars de la pàtria potestat. Així mateix, s'haurà de sol·licitar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents de la notificació fefaent) o comptar amb l'autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobre tot de cirurgia estètica, psiquiàtrics o psicològics i en general, qualsevol alteració que afecte de manera important a la vida de la menor.  
3. S'estableix com a règim de visites, en favor del pare, para D., els diumenges alterns des de les 10.00 hores fins a les 17.30 hores, i haurà de ser recollit pel progenitor en el domicili matern i tornar-lo al mateix, bé a sa mare o a la persona responsable que es trobe en aquest domicilio. Respecte de la filla menor, Y., s'estableix un règim de visites dels diumenges alterns des de les 15.00 hores fins a les 17.30, i ha de ser visitada pel pare en el domicili matern.  
  
4. L'ús de l'habitatge, situat a Alacant, carrer de l'arquitecte Vidal, número 48, 3r dreta, així com el parament familiar s'atribueix a la mare, Sahra Merad Box i als fills del matrimoni.  
5. S'assenyala com a pensió, la quantitat de 300 euros per a ambdós fills, a raó de 150 euros per a cadascun. Aquesta quantitat haurà de ser abonada dins dels cinc primers dies de cada mes en el compte que a tal efecte designe la sol·licitant i quedarà sotmesa a actualització anual de conformitat amb les variacions de l'índex de preus de consum, i cada progenitor haurà d'abonar el 50 per cent de les despeses extraordinàries que puguen ocasionar els fills. En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 per cent les que es realitzen per comú acord entre els progenitors, sent-ne en cas contrari assumit el seu pagament per aquell que haja decidit la realització d'aquesta activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol medi fefaent, deixa transcórrer el termini de 10 dies sense mostrar-ne oposició. En cas de discrepància entre les parts sobre la procedència de la despesa, s'haurà de sotmetre a decisió judicial, i haurà de comptar amb consentiment previ o autorització judicial proporcionada a la capacitat econòmica de la família, perquè siguen pagats a mitges, els cursos en l'estranger o en una altra localitat distinta a la del domicili del fill o el cost d'universitats privades. Sols els de caràcter urgent i necessari es podran realitzar sense previ consentiment o autorització judicial.  
  
6. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LEC). El recurs s'ha de preparar mitjançant un escrit que cal presentar en aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-se ingressant la quantitat esmentada en el banc Banesto, en el compte corresponent a aquest expedient (JJJJ 1008 HH EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que el demandat esmentat, Daniel Calero Olmos, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 8 de setembre de 2011.- El secretari judicial: Pedro Fernando González de Pereda.